Pui cu urechi de lemn si legume 

Ingrediente:
● Pulpe de pui dezosate fara piele - 1 kg  (sau piept de pui)
● Ciuperci urechi de lemn - 50 g  (se vand de obicei uscate, la punga)
● Ceapa alba - 1 buc 
● Morcovi - 1 buc 
● Ardei gras rosu - 1 buc 
● Usturoi (catei) - 3 buc 
● Ghimbir ras - 1 lingurita 
● Ulei - 50 ml  (de arahide, rapita sau simplu, de floarea soarelui)
● Sos de Soia Light - 7 linguri  (adica sosul de soia simplu, care il stiti din comert)
● Amidon alimentar - 2 linguri 
● Sos de Soia Dark - 1 lingura  (optional, daca aveti)
● Vin de orez - 1 lingura  (optional)
● Sos de stridii - Oyster Sauce - 2 linguri  (optional)
● Sos de Peste - Fish Sauce - 1 lingura  (optional)
● Ceapa verde - 1 buc  (1-2 fire, doar partea verde)
● Seminte de susan - 1 lingurita 

Mod de preparare:
1. Marinam carnea si hidratam ciupercile.
Carnea de pui o spalati si taiati in bucatele medii - aici vedeti cum am taiat o pulpa dezosata in 5 parti.
2. Puneti toata carnea intr-un bol, adaugati 2 linguri sos de soia Light, 1 lingura sos de soia Dark, 1 lingura vin de orez si 1 lingura de amidon.
3. Amestecati bine cu o lingura si lasati sa se marineze la frigider minim 1 ora, dar cu cat mai mult cu atat mai bine, chiar si peste noapte.
4. Va recomand sa folositi asa ciuperci urechi de lemn, se vand uscate la punga in magazinele chinezesti online sau in Colentina. 
Am luat si din supermarket, la niste pungi mai frumoase dar au fost jalnice ciupercile - se hidrateaza greu si tot raman lemnoase.
5. Puneti o mana de ciuperci, cam 50g, intr-un bol si turnati multa apa rece peste ele.
Vedeti sa nu aveti impresia ca sunt putine, vor creste in volum foarte mult dupa hidratare.
6. Cam asa vor fi dupa 30-50 de minute.
7. Pregatim restul ingredientelor.
Pana se marineaza carnea si se hidrateaza ciupercile, pregatim toate legumele - spalam si curatam in primul rand.
8. Intr-un bol dizolvati 1 lingura de amidon cu 3-4 linguri de apa.
Veti observa ca amidonul se mai lasa la baza, inainte de folosire il mai amestecati o data.
9. In alt bol mic amestecati 5 linguri de sos de soia, 2 linguri sos de stridii si 1 lingura sos de peste.
In cel mai rau caz folositi doar sos de soia.
10. Ciupercile hidratate ar fi bine sa le clatiti si sub jet de apa, apoi la se puneti la scurs intr-o sita.
Verificati sa nu fie portiuni lemnoase, mie tare nu-mi place sa le simt in mancare...
11. Ceapa, ardeiul si morcovul se taie fideluta subtire.
12. Usturoiul se taie marunt, dar ghimbirul proaspat eu prefer sa-l dau prin razatoarea fina.
De obicei este lemnos si fibros, doar razuit mi se pare rezonabil de folosit fara sa incurce in mancare.
13. Acum ne apucam efectiv de gatit la aragaz.
Incalziti bine o tigaie adanca si mare, adaugati uleiul si carnea de pui marinata. Caliti la foc iute timp de 10 minute, pana este rumena si gatita bine, nu uitati sa amestecati periodic.
14. Cand carnea e gata, adaugati ghimbirul si usturoiul, amestecati si mai caliti 2-3 minute.
15. Acum puneti legumele taiate fideluta, amestecati si caliti timp de 5 minute.
16. Adaugati ciupercile, amestecati si mai caliti 2-3 minute.
17. Turnati compozitia de sos soia-stridii-peste.
18. Si amidonul dizolvat in apa - amestecati bine toata mancarea, mai lasati 1-2 minute pe foc si apoi il inchideti.
19. La servire, presarati peste puiul cu urechi de lemn niste ceapa verde tocata subtire si seminte de susan.
Puteti sa-l serviti ca atare dar si mai bine cu niste orez fiert preferat - este deosebit de bun si nu se compara cu ce gasiti in comert!
Pofta Buna!